**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΘΕΣΣΑΛΟΝΙΚΗΣ**

**ΔΗΜΟΣ ΑΜΠΕΛΟΚΗΠΩΝ - ΜΕΝΕΜΕΝΗΣ**

**Πατρ. Γρηγορίου Ε’ 12, Τ.Κ.56123,Αμπελόκηποι**

**ΔΙΕΥΘΥΝΣΗ ΚΟΙΝΩΝΙΚΗΣ ΠΡΟΣΤΑΣΙΑΣ,**

**ΠΑΙΔΕΙΑΣ, ΑΘΛΗΤΙΣΜΟΥ & ΠΟΛΙΤΙΣΜΟΥ**

**ΤΜΗΜΑ ΥΓΕΙΑΣ,ΠΡΟΝΟΙΑΣ**

**ΚΑΙ ΚΟΙΝΩΝΙΚΗΣ ΠΟΛΙΤΙΚΗΣ**

**ΚΟΙΝΩΝΙΚΟ ΦΑΡΜΑΚΕΙΟ**

**ΔΙΚΑΙΟΛΟΓΗΤΙΚΑ ΕΝΤΑΞΗΣ ΣΤΟ ΚΟΙΝΩΝΙΚΟ ΦΑΡΜΑΚΕΙΟ**

**Υποχρεωτικά δικαιολογητικά, για όλους τους υποψηφίους δικαιούχους:**

1. Αίτηση του ενδιαφερομένου, σύμφωνα με τυποποιημένο υπόδειγμα αίτησης που χορηγεί η αρμόδια υπηρεσία του Δήμου.

2. Πρόσφατο πιστοποιητικό οικογενειακής κατάστασης

3. Φωτοτυπία αστυνομικής ταυτότητας ή διαβατηρίου και άδειας παραμονής σε ισχύ.

4. Βεβαίωση μόνιμης κατοικίας από το Δήμο ή αντίγραφο λογαριασμού δημόσιας επιχείρησης κοινής ωφελείας (ΔΕΚΟ) ή αντίγραφο μισθωτηρίου συμβολαίου, από το οποίο πιστοποιείται η διεύθυνση κατοικίας.

5. Αντίγραφο της τελευταίας δήλωσης φορολογίας εισοδήματος 2021 (έντυπο Ε1).

6. Αντίγραφο του εκκαθαριστικού σημειώματος φυσικών προσώπων 2021. Στην περίπτωση που ο αιτών συνοικεί με ενήλικα πρόσωπα που υποβάλλουν ξεχωριστή φορολογική δήλωση, θα προσκομίζει, επιπλέον, εκκαθαριστικό σημείωμα και Ε9 οικ. έτους 2021 των συνοικούντων προσώπων.

7. Αντίγραφο της δήλωσης στοιχείων ακινήτων 2021 (Ε9) και πρόσφατο αντίγραφο ΕΝΦΙΑ 2021 ή υπεύθυνη δήλωση περί μη κατοχής ακίνητης περιουσίας όλων των προστατευόμενων μελών.

8. Φωτοτυπία βιβλιαρίου υγείας εν ισχύ.

9. Εγκεκριμένη Αίτηση Κοινωνικού Εισοδήματος Αλληλεγγύης εάν υπάρχει.

10. Αριθμό ΑΜΚΑ για όλα τα μέλη της οικογένειας.

**Δικαιολογητικά, κατά περίπτωση, ανάλογα με την κατάσταση του υποψηφίου δικαιούχου:**

1. Βεβαίωση χρόνου ανεργίας, εφόσον πρόκειται για άνεργο (των αιτούντων ή και προστατευόμενων μελών).

2. Επίσημη Ιατρική Γνωμάτευση, εφόσον υπάρχει πρόβλημα υγείας (των αιτούντων ή και προστατευόμενων μελών).

3. Γνωμάτευση Πρωτοβάθμιας Επιτροπής περί ποσοστού αναπηρίας ή Κέντρου Πιστοποίησης Αναπηρίας (ΚΕ.Π.Α.), εφόσον πρόκειται για Άτομα με Ειδικές Ανάγκες (των αιτούντων ή και προστατευόμενων μελών).

4. Μισθωτήριο συμβόλαιο θεωρημένο από την εφορία.

5. Οποιοδήποτε άλλο δικαιολογητικό κριθεί απαραίτητο να ζητηθεί κατά περίπτωση.

*6.* Σε περίπτωση αστεγίας: Βεβαίωση Αστεγίας.

7. Αντίγραφο έκθεσης κοινωνικής έρευνας, εφόσον απαιτείται.

Όλα τα στοιχεία των αιτούντων και των τελικών δικαιούχων είναι απόρρητα και τηρούνται οι κανόνες που αφορούν την προστασία των προσωπικών δεδομένων.

